Оқушыны жезөкшелікке мәжбүрлеу: Қызылордада жеңгетайлық фактісі бойынша сот үкімі шықты
DATE: 19:02, 24 Желтоқсан 2024 | GMT +5
TITLE: Оқушыны жезөкшелікке мәжбүрлеу: Қызылордада жеңгетайлық фактісі бойынша сот үкімі шықты
URL: https://kaz.inform.kz/news/okushini-zhezokshelkke-mazhburleu-kizilordada-zhengetaylik-fakts-boyinsha-sot-ukm-shikti-9d4d0f/
META: DATE: 19:02, 24 Желтоқсан 2024 | GMT +5
TOTAL WORDS: 260
AUTHOR(S):
TEXT: Сотталушы жәбірленушінінің кәмелет жасына толмағанын біле тұра ол пайдакүнемдік мақсатты көздеп, оны бірнеше рет жезөкшелікпен айналысуға тартқан. Оның кінәсі оқиға орнын қарап-тексеру және беттестіру жүргізу хаттамаларымен, жәбірленушінің жауаптарымен дәлелденді. Прокурор сотталушыны кінәлі деп танып, ҚР Қылмыстық кодексінің 55-бабының 2-бөлігін қолдана отырып, 4 жыл 6 ай мерзімге бас бостандығынан айыруды сұрады. Жәбірленушінің өкілі сотталушыны кешіретінін және жазаға қатысты мәселені соттың қарауына қалдыратынын көрсетті. Қорғаушы сотталушыны ҚР Қылмыстыұ кодексінің 309-бабы 2-бөлігі 2), 3)-тармақтары бойынша ақтауды сұрады. — ҚР Қылмыстық кодесінің аталған бабының санкциясы 3 жылдан 7 жылға дейін бас бостандығынан айыру жазасын көздейді. Аталған кодекстің 53-бабына сәйкес іс бойынша жазаны жеңілдететін мән-жай ретінде жас баласының болуы танылады. Ауырлататын мән-жайлар айыптау актісінде көрсетілмеген. ҚР Қылмыстық кодексінің 55-бабының 2-бөлігінің 2) тармағына сай, жазаны жеңілдететін мән-жайлар болған және ауырлататын мән-жайлар болмаған кезде жаза мерзімі кодекстің тиісті бабында көзделген ең жоғары мерзімнің 2/3-нен асыруға болмайды. Сот үкімімен сотталушы ҚР Қылмыстық кодексінің 309-бабы 2-бөлігінің 2), 3)-тармақтары бойынша кінәлі деп танылды. Оған 4 жыл 6 ай мерзімге бас бостандығынан айыру жазасы тағайындалды, — деп мәлім етті Қызылорда қаласының № 2 сотынан. Еске сала кетейік, Қызылордада сыныптасын жезөкшелікпен айналысуға мәжбүрлеген оқушылар күдікке ілінгенін жазған болатынбыз. Артынша Қызылордада келеңсіздікке жол бергендер қызметінен кетті. Кейін ҚР ІІМ жәбірленуші тұратын аумақты тәулік бойы күзетті. Ғани Бейсембаев оқушыны жезөкшелікке мәжбүрлеу дауына қатысты пікір білдірді. Тергеу жүріп жатқанда Қызылордада оқушыны жезөкшелікке мәжбүрлеген 8 күдікті қамалды. Кейінірек оқушыны жезөкшелікке мәжбүрлеуге қатысты 13 адам анықталды. Сондай-ақ қараша айында Қызылордада оқушыны жезөкшелікке мәжбүрлеген айыпталушыға үкім шықты. Ал Қызылорда облысының кәмелетке толмағандардың істері жөніндегі мамандандырылған ауданаралық сотында сотталушы К. -ға қатысты екі қылмыстық іс бойынша сот үкімі шықты
